CELEX: C2004/118/45
Language: el
Date: 2004-04-30 00:00:00
Title: Διάταξη του Δικαστηρίου (τρίτο τμήμα), της 30ής Απριλίου 2004, στην υπόθεση C-172/02 (αίτηση του Cour de cassation για την έκδοση προδικαστικής αποφάσεως): Robert Bourgard κατά Institut national d'assurances sociales pour travailleurs indépendants (Inasti) («Άρθρο 104 παράγραφος 3 του Κανονισμού Διαδικασίας — Κοινωνική πολιτική — Ίση μεταχείριση μεταξύ ανδρών και γυναικών σε θέματα κοινωνικής ασφαλίσεως — Οδηγία 79/7/ΕΟΚ — Αυτοαπασχολούμενοι εργαζόμενοι — Επιτρεπόμενη παρέκκλιση σε θέματα καθορισμού της ηλικίας συνταξιοδοτήσεως — Δυνατότητα των ανδρών εργαζομένων να διεκδικήσουν δικαίωμα πρόωρης συνταξιοδοτήσεως — Περιορισμός αποκλειστικά στις διακρίσεις που συνδέονται αναγκαίως και αντικειμενικώς με τη διαφορά της ηλικίας συνταξιοδοτήσεως — Τρόπος υπολογισμού — Μείωση λόγω του πρόωρου χαρακτήρα»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/26
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 30ής Απριλίου 2004
   στην υπόθεση C-172/02 (αίτηση του Cour de cassation για την έκδοση προδικαστικής αποφάσεως): Robert Bourgard κατά Institut national d'assurances sociales pour travailleurs indépendants (Inasti) (1)
   
   («Άρθρο 104 παράγραφος 3 του Κανονισμού Διαδικασίας - Κοινωνική πολιτική - Ίση μεταχείριση μεταξύ ανδρών και γυναικών σε θέματα κοινωνικής ασφαλίσεως - Οδηγία 79/7/ΕΟΚ - Αυτοαπασχολούμενοι εργαζόμενοι - Επιτρεπόμενη παρέκκλιση σε θέματα καθορισμού της ηλικίας συνταξιοδοτήσεως - Δυνατότητα των ανδρών εργαζομένων να διεκδικήσουν δικαίωμα πρόωρης συνταξιοδοτήσεως - Περιορισμός αποκλειστικά στις διακρίσεις που συνδέονται αναγκαίως και αντικειμενικώς με τη διαφορά της ηλικίας συνταξιοδοτήσεως - Τρόπος υπολογισμού - Μείωση λόγω του πρόωρου χαρακτήρα»)
   (2004/C 118/45)
   Γλώσσα διαδικασίας: η γαλλική
   Στην υπόθεση C-172/02, με αντικείμενο αίτηση του Cour de cassation (Βέλγιο) προς το Δικαστήριο, κατ' εφαρμογήν του άρθρου 234 της Συνθήκης ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Robert Bourgard και Institut national d'assurances sociales pour travailleurs indépendants (Inasti), η έκδοση προδικαστικής αποφάσεως ως προς την ερμηνεία του άρθρου 7 παράγραφος 1 στοιχείο α', της οδηγίας 79/7/ΕΟΚ του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως (EE ειδ. έκδ. 05/003, σ. 160), το Δικαστήριο (τρίτο τμήμα), συγκείμενο από τους A. Rosas (εισηγητή), πρόεδρο τμήματος, R. Schintgen και N. Colneric, δικαστές, γενική εισαγγελέας: J. Kokott, γραμματέας: R. Grass, εξέδωσε στις 30 Απριλίου 2004 διάταξη με το ακόλουθο διατακτικό:
   Το άρθρο 4, παράγραφος 1, της οδηγίας 79/7/ΕΟΚ του Συμβουλίου, της 19ης Δεκεμβρίου 1978, περί της προοδευτικής εφαρμογής της αρχής της ίσης μεταχειρίσεως μεταξύ ανδρών και γυναικών σε θέματα κοινωνικής ασφαλίσεως, σε συνδυασμό με το άρθρο 7 παράγραφος 1 στοιχείο α', της ίδιας οδηγίας, έχει την έννοια ότι επιτρέπει σε κράτος μέλος, αφ' ης στιγμής η κανονιστική ρύθμισή του διατήρησε διαφορά ηλικίας συνταξιοδοτήσεως μεταξύ ανδρών και γυναικών εργαζομένων, υπό περιστάσεις όπως αυτές της κύριας δίκης, να υπολογίζει το ύψος της συντάξεως διαφορετικά, ανάλογα με το φύλο του εργαζομένου, και να εφαρμόζει στους άνδρες εργαζομένους, οι οποίοι και μόνον έχουν το δικαίωμα να ζητούν το πλεονέκτημα της χορηγήσεως πρόωρης συντάξεως εντός των πέντε ετών που προηγούνται της κανονικής ηλικίας συνταξιοδοτήσεως, μείωση κατά 5 % ανά έτος πρόωρης συνταξιοδοτήσεως.
   
      (1)  EE C 156 της 29.6.2002.